
คำสั่งองค์การบริหารส่วนตำบลชะอวด 
ที่  ๐๐๘   / ๒๕๕๓
เรื่อง   แต่งตั้งคณะกรรมการจริยธรรม 
............................................... 


ตามที่สำนักงานตรวจเงินแผ่นดิน แจ้งให้กรมส่งเสริมการปกครองท้องถิ่น และสำนักงานคณะกรรมการมาตรฐานการบริหารงานบุคคลส่วนท้องถิ่น (สำนักงาน ก.ถ.) เร่งรัดให้องค์กรปกครองส่วนท้องถิ่นจัดทำประมวลจริยธรรมของฝ่ายข้าราชการประจำ เพื่อให้ข้าราชการและลูกจ้างขององค์กรปกครองส่วนท้องถิ่น มีหลักการและแนวทางปฏิบัติงาน เพื่อเป็นเครื่องกำกับความประพฤติของตนในการปฏิบัติงานอย่างมีคุณธรรมและจริยธรรมนั้น 


เพื่อให้การจัดทำประมวลจริยธรรมของฝ่ายข้าราชการประจำ เป็นไปด้วยความถูกต้อง เรียบร้อย จึงแต่งตั้งคณะกรรมการจริยธรรม ดังรายนามดังต่อไปนี้ 


๑. นายคำนึง     จันทร์คง  ตำแหน่งปลัดองค์การบริหารส่วนตำบลชะอวด  ประธานกรรมการ 


๒.นายวิสุทธิ์    เกื้อสังข์   ตำแหน่ง หัวหน้าสำนักงานปลัด                    
 กรรมการ
                  
 ๓.นางยุพิน   ฉิมพลี        ตำแหน่งหัวหน้าส่วนการคลัง 


 กรรมการ 

                  
 ๔..นายสุพจน์   สายฟอง   ตำแหน่งหัวหน้าส่วนโยธา   


 กรรมการ
                   
๕.. นางกมลรัตน์   กรีพละ ตำแหน่งบุคลา



กรกรรมการ/เลขานุการ 

คณะกรรมการจริยธรรมมีอำนาจหน้าที่ ดังนี้ 


๑. ควบคุม กำกับ ส่งเสริมและให้คำแนะนำในการใช้บังคับประมวลจริยธรรมนี้ในองค์กรปกครองส่วนท้องถิ่น 


๒. สอดส่อง ดูแล ให้มีการปฏิบัติตามประมวลจริยธรรมใน องค์กรปกครองส่วนท้องถิ่น ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยา หรือในกรณีที่มี การอุทธรณ์ การลงโทษ ผู้ฝ่าฝืนตามประมวลจริยธรรมนี้ จะต้องไต่สวนข้อเท็จจริง และมีคำวินิจฉัยโดยเร็ว 

  

๓. ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่ ขอให้กระทรวง หน่วยงานราชการ รัฐวิสาหกิจหน่วยงานอื่นของรัฐ หรือห้างหุ้นส่วน บริษัท ชี้แจง  ข้อเท็จจริง ส่งเอกสารและหลักฐานที่เกี่ยวข้อง ส่งผู้แทนหรือบุคคลในสังกัดมาชี้แจงหรือให้ถ้อยคำเกี่ยวกับเรื่องที่สอบสวน 


๔. เรียกผู้ถูกกล่าวหาหรือข้าราชการของหน่วยงานนี้ มาชี้แจงหรือให้ถ้อยคำหรือให้ส่งเอกสารและหลักฐานเกี่ยวกับเรื่องที่สอบสวน 


๕. พิจารณาวินิจฉัยชี้ขาดปัญหา อันเกิดจากการใช้บังคับประมวลจริยธรรมนี้ ในองค์กรปกครองส่วนท้องถิ่น เมื่อได้วินิจฉัยแล้ว ให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่น ภายในเก้าสิบวันนับแต่วันที่คณะกรรมการบริหารงานบุคคลระดับจังหวัดรับเรื่อง ให้คำวินิจฉัยของคณะกรรมการจริยธรรมเป็นที่สุด 

……./๖. ส่งเรื่อง
- ๒ -


๖. ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น 


๗. คุ้มครองข้าราชการซึ่งปฏิบัติตามประมวลจริยธรรมนี้ อย่างตรงไปตรงมา มิให้ผู้บังคับบัญชาใช้อำนาจโดยไม่เป็นธรรมต่อข้าราชการผู้นั้น 


๘. ดำเนินการอื่นตามประมวลจริยธรรมนี้ หรือตามที่ผู้ตรวจการแผ่นดินมอบหมาย 

การประชุมคณะกรรมการจริยธรรมให้นำกฎหมายว่าด้วย วิธีปฏิบัติราชการทางปกครองมาใช้บังคับ 


ทั้งนี้ ตั้งแต่วันที่  ๑๒   กุมภาพันธ์  พ.ศ. ๒๕๕๓

สั่ง    ณ    วันที่   ๑๒  เดือนกุมภาพันธ์  พ.ศ. ๒๕๕๓ 

                    บุญฤทธิ์  แคล้วแก้ว
              (นายบุญฤทธิ์   แคล้วแก้ว ) 

                 นายกองค์การบริหารส่วนตำบลชะอวด 

